El Decret 310/2011, de 12 d'abril, de reestructuració del Departament d'Economia i Coneixement, determina l'estructura del Departament i les funcions de les unitats.
Així mateix, el Decret 25/2013, de 8 de gener, de reestructuració del Departament d'Economia i Coneixement, crea la Secretaria d'Hisenda i actualitza l'adscripció de les unitats orgàniques departamentals.
Atesos els canvis introduïts en l'estructura del Departament pel Decret 25/2013, de 8 de gener, i amb l'objectiu de reforçar el paper central del Departament en l'àmbit de la política i la promoció econòmica orientades al creixement de l'economia catalana, es considera necessari que la unitat directiva competent en aquesta matèria s'adscrigui directament a la persona titular del Departament, s'adeqüi la descripció d'una de les seves funcions i, al mateix temps, es proposa un canvi en la denominació d'aquest òrgan perquè reflecteixi millor el seu àmbit de competències.
Així mateix, i atès que aquesta Direcció General és la responsable de fer el seguiment de l'estratègia econòmica del Govern i assumeix la funció d'impuls de projectes estratègics per a la promoció econòmica, es considera convenient que l'Institut Català de Finances, com a instrument de política financera, i l'Institut d'Estadística de Catalunya, com a organisme competent en matèria estadística, s'adscriguin al Departament mitjançant la Direcció General de Política i Promoció Econòmica.
De conformitat amb l'article 23 de la Llei 13/2008, del 5 de novembre, de la presidència de la Generalitat i del Govern, i la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya;
A proposta del titular del Departament d'Economia i Coneixement i d'acord amb el Govern,
Es modifica l'article 1 del Decret 25/2013, de 8 de gener, de reestructuració del Departament d'Economia i Coneixement, que queda redactat de la manera següent:
"1.1 El Departament d'Economia i Coneixement, sota la direcció del conseller o consellera, s'estructura en els òrgans següents:
"c) La Secretaria d'Universitats i Recerca.
"e) La Direcció General de Política i Promoció Econòmica.
"1.2 S'adscriuen i es relacionen amb el Departament d'Economia i Coneixement les entitats següents:
"a) L'Agència Tributària de Catalunya.
"b) L'Entitat Autònoma de Jocs i Apostes de la Generalitat de Catalunya.
"c) Infraestructures de la Generalitat de Catalunya, SAU.
"1.2.2 Mitjançant la Secretaria d'Universitats i Recerca:
"a) L'Agència per a la Qualitat del Sistema Universitari de Catalunya.
"b) L'Agència de Gestió d'Ajuts Universitaris i de Recerca.
"1.2.3 Mitjançant la Direcció General de Política i Promoció Econòmica:
"b) L'Institut d'Estadística de Catalunya.
"1.3 Es relaciona amb el Govern de la Generalitat de Catalunya a través del Departament d'Economia i Coneixement l'Autoritat Catalana de la Competència."
Es modifica l'article 4.1 del Decret 25/2013, de 8 de gener, de reestructuració del Departament d'Economia i Coneixement, que queda redactat de la manera següent:
"4.1 Per a l'exercici de les seves funcions, la Secretaria General s'estructura en els òrgans següents:
"a) La Direcció General del Patrimoni de la Generalitat de Catalunya.
"f) La Direcció General de Seguiment i d'Avaluació de Polítiques d'Estabilitat i Creixement.
"g) La Direcció General de Planificació i Seguiment d'Inversions Estratègiques.
"h) La Secretaria Tècnica de la Junta Consultiva de Contractació Administrativa.
Es modifica la denominació de la Direcció General d'Afers Econòmics que passa a denominar-se Direcció General de Política i Promoció Econòmica, i es modifica l'apartat i) de l'article 46.1 del Decret 310/2011 de 12 d'abril, de reestructuració del Departament d'Economia i Coneixement, que queda redactat de la manera següent:
"i) Impulsar programes estratègics d'interès per a l'economia catalana i promoure, en coordinació amb els òrgans de l'Administració de la Generalitat competents en matèria de millora de la regulació normativa, i, en general, amb altres òrgans amb competències concurrents, la creació d'entorns de regulació dels mercats favorables al creixement econòmic i a la competitivitat."
La Subdirecció General d'Herències passa a integrar-se a la Direcció General del Patrimoni de la Generalitat de Catalunya.
Les referències que la normativa vigent faci a òrgans suprimits o modificats per aquest Decret s'han d'entendre fetes als òrgans que assumeixen les funcions afectades.
Les persones que ocupen els llocs de treball de comandament dels òrgans modificats per aquest Decret o les àrees funcionals modificades continuaran exercint les seves funcions respectives mentre no s'adaptin els nomenaments o es proveeixin, si escau, els llocs de treball d'acord amb l'estructura regulada.
Es deroguen els articles 4.2.a), 5.1.c), 5.2.b) i 6.2 del Decret 25/2013, de 8 de gener, de reestructuració del Departament d'Economia i Coneixement, així com totes les disposicions de rang igual o inferior que contradiguin aquest Decret o que s'hi oposin.
S'autoritza la persona titular del Departament d'Economia i Coneixement a dictar les disposicions que calgui per al desplegament, l'eficàcia i l'execució del que disposa aquest Decret.